" স্লিপিং বিউটি "  বা দ্য বিউটি স্লিপিং ইন দ্য উড  শিরোনামে পরিচিত এই কাহিনী একটি রূপকথার গল্প। এটি এক রাজকুমারীকে নিয়ে লেখা, একশো বছর ঘুমানোর জন্য একটি দুষ্ট পরী যাকে অভিশাপ দিয়েছিল এবং একটি সুদর্শন রাজপুত্রে তাকে জাগিয়ে তোলে। যাতে রাজকন্যা একা জেগে উঠে ভয় না পায়, সেইজন্য একজন ভাল পরী তার যাদু লাঠি ব্যবহার করে প্রাসাদ এবং বনের প্রতিটি জীবিত ব্যক্তি এবং প্রাণীকে ঘুম পাড়িয়ে দেয়, এবং রাজকন্যার জাগরনের সময় তাদেরও জাগিয়ে তোলে।  ১৩৩০ থেকে ১৩৪৪ সালের মধ্যে রচিত পার্সিফরেস্টের আখ্যানে এই গল্পের প্রাচীনতম সংস্করণ পাওয়া যায়। এই গল্পের আরেকটি সংস্করণ পাওয়া যায় কাতালান কবিতা ফ্রেয়ার ডি জয় ই সোর দে পাসার-এ। গিয়ামবাটিস্তা বেসিলে তার সংকলন পেন্টামেরনে-এর জন্য এই গল্পের আরেকটি সংস্করণ লিখেছিলেন, যার নাম ছিল "সান, মুন আ্যন্ড টালিয়া"। সেটি ১৬৩৪-৩৬ সালে তার মৃত্যুর পর প্রকাশিত হয়েছিল। এছাড়াও ১৬৯৭ সালে শার্ল পেরো তার হিস্টোরিস অউ কন্টেস ডু টেম্প্স পাসে এই গল্পের রূপান্তরিত সংস্করণ প্রকাশ করেন। ব্রাদার্স গ্রিম পেরাল্ট সংস্করণ থেকে মৌখিকভাবে গল্পটি সংগ্রহ করে প্রকাশ করেছিলেন।Bottigheimer, Ruth. (2008). "Before Contes du temps passe (1697): Charles Perrault's Griselidis, Souhaits and Peau". The Romantic Review, Volume 99, Number 3. pp. 175–189. সেখানে কাঁটাযুক্ত গোলাপ ঝাড় এবং অভিশাপের মতো নিজস্ব কিছু ঘটনা অন্তর্ভুক্ত ছিল।https://magicalclan.com/the-original-sleeping-beauty/  রূপকথার এই গল্পকে আর্নে-থম্প্সন শ্রেনিবিন্যাসের ৪১০ নং বিভাগে নথিভুক্ত করা হয়েছে। এই গল্পের মূল আখ্যানবস্তু হল কিভাবে এক রাজকন্যাকে এক জাদুকরী অভিশাপের মাধ্যমে ঘুম পাড়িয়ে দেয় এবং পরে রাজকন্যা কিভাবে যাদুর প্রভাব কাটিয়ে জেগে ওঠে।Aarne, Antti; Thompson, Stith. The types of the folktale: a classification and bibliography. Folklore Fellows Communications FFC no. 184. Helsinki: Academia Scientiarum Fennica, 1961. pp. 137–138. রূপকথাটি ইতিহাস জুড়ে অসংখ্যবার রূপান্তরিত হয়েছে এবং বিভিন্ন মাধ্যমে আধুনিক গল্পকারদের দ্বারা পুনরায় পরিবেশিত হয়েছে।   পটভূমি  থাম্ব|251x251পিক্সেল| ঘুমন্ত রাজকুমারী ব্রুনহিল্ডের একটি পুরানো চিত্র: গোলাপের পরিবর্তে সে জাদুকরী আগুনে ঘেরা (রিচার্ড ওয়াগনারের ডাই ওয়াকুরেতে আর্থার র্যাকহ্যাম দ্বারা চিত্রিত) লোককাহিনীটি শুরু হয় এক রাজকন্যাকে দিয়ে, যার বাবা-মাকে একটি দুষ্ট পরী বলেছিল যে তাদের মেয়ে যখন একটি নির্দিষ্ট জিনিসে আঙুল ঠেকাবে তখন মারা যাবে। বেসিলের সংস্করণে, রাজকন্যার আঙুলে শণের একটি টুকরো ফুটে যায়। পেরাল্টস এবং গ্রিম ব্রাদার্সের সংস্করণে সেই বিশেষ জিনিসটি ছিল একটি টাকু। গল্পের বিভিন্ন সংস্করণে দেখা যায় যে পিতামাতারা তাদের কন্যাকে রক্ষা করার আশায় এই বিশেষ বস্তুগুলিক রাজ্য থেকে দূরে সরিয়ে দেয়, তা সত্ত্বেও ভবিষ্যদ্বাণীটি পূর্ণ হয়। কিন্তু যেমন ভবিষ্যদ্বাণী করা হয়েছিল সেই অনুযায়ী মৃত্যুর পরিবর্তে রাজকন্যা গভীর ঘুমে নিদ্রামগ্ন হয়। কিছু সময় পর, তাকে একজন রাজপুত্র খুঁজে পায় এবং জাগ্রত করে। গিয়ামবাটিস্তা বেসিলের দ্বারা লিখিত সংস্করণ স্লিপিং বিউটি, সান, মুন আ্যন্ড টালিয়া,-তে ঘুমন্ত সুন্দরী টালিয়া তার আঙুলে শণের কুচির খোঁচা খেয়ে পেয়ে গভীর ঘুমে আচ্ছন্ন হয়। তারপর দুর্গে বিচরণকারী একজন রাজা তাকে আবিষ্কার করে, যে তার সাথে সহবাস করে এবং প্রেমের প্রথম ফল লাভ করে। তারপর রাজা তাকে সেখানে ফেলে চলে যায় এবং পরে সে ঘুমন্ত অবস্থাতেই যমজ সন্তানের জন্ম দেয়।  মারিয়া তাতারের মতে এই গল্পের এমন সংস্করণ রয়েছে যেটিতে দম্পতির মিলনের পর তাদের কষ্টের বিবরণ আছে; কিছু লোকসাহিত্যিক বিশ্বাস করেন যে দুটি অংশ মূলত পৃথক গল্প ছিল।Maria Tatar, The Annotated Classic Fairy Tales, 2002:96,    তথ্যসূত্র   বিষয়শ্রেণী:ধর্ষণ সম্পর্কে কল্পকাহিনী বিষয়শ্রেণী:রূপকথার নারী চরিত্র বিষয়শ্রেণী:গ্রিম ভ্রাতৃদ্বয়ের রূপকথা বিষয়শ্রেণী:১৪শ শতাব্দীর সাহিত্য বিষয়শ্রেণী:স্লিপিং বিউটি বিষয়শ্রেণী:Wikipedia articles incorporating a citation from the Encyclopedia Americana with a Wikisource reference বিষয়শ্রেণী:উদ্ধৃতি শৈলীতে ফরাসি ভাষার উৎস (fr) বিষয়শ্রেণী:ফরাসি ভাষার লেখা থাকা নিবন্ধ বিষয়শ্রেণী:ইউরোপীয় রূপকথা বিষয়শ্রেণী:জনপ্রিয় সংস্কৃতিতে পরী বিষয়শ্রেণী:ফরাসি রূপকথা বিষয়শ্রেণী:কাল্পনিক রাজকুমারী বিষয়শ্রেণী:রূপকথায় জাদুবিদ্যা বিষয়শ্রেণী:ইউরোপীয় লোককাহিনী চরিত্র বিষয়শ্রেণী:অভিশাপ সম্পর্কে কল্পকাহিনী বিষয়শ্রেণী:পুরাণ ও লোককাহিনীতে ঘুম বিষয়শ্রেণী:পত্নীহত্যা সম্পর্কে কল্পকাহিনী বিষয়শ্রেণী:রাজকুমারী সম্পর্কে সৃষ্টিকর্ম